新版本加入既聖騎士專屬武器，當係手牌個時就會變定鑑定左既版本，係由四種效果隨機抽一種去變化，最實用既係有全部手下+1攻，又或者係全部手下附加聖盾術效果，比較差既有召喚兩隻白銀之手新兵同埋全部手下上嘲諷。基本上無論抽到咩野版本，都係可以令場面變得更加優勢既一把神兵利器。
新版本所加入既聖騎專屬法術，直接由牌組入面號召三隻2費用或以下既手下出場，無論號召到咩手下出場都係直接令場面變優，非常強大既一張法術，係呢副魚人聖入面，最好既情況就係3費出左魚人隊長，4費用集結作戰，先拉出飛刀手，再拉出兩隻藍鰓戰士，如果對手無嘲諷就係直接對敵人造成最少11點既直擊傷害。
守日者塔林姆係安哥洛版本時加入既聖騎專屬傳說手下，佢既效果非常強大，可以令到佢以外所有既手下都變成3攻3生命，係一場非常利害既解場牌，可以令到難以解決既敵方手下同自己既魚人變成對等既存在，視乎情況仲可以令斬殺線直接上升，令到敵人措手不及。